Museot.fi - Turun Biologinen museo
Turun biologinen museo avattiin 15.
Turun biologinen museo avattiin 15.7.1907. Se on pyritty säilyttämään alkuperäisessä asussaan ja niinpä sen näyttelyn yleisilme vastaa pitkälti alkuperäistä 1907 avattua kokonaisuutta. Museon 13 dioraamaa kertoo Suomen kasvillisuudesta ja eläimistöstä Turun saaristosta aina Lapin tuntureille asti. Vuosittain järjestettävät vaihtuvat näyttelyt sekä erilaiset luontoaiheiset tapahtumat täydentävät perusnäyttelyä.
Ajatuksen Biologisesta museosta saivat liikemies, Ruotsin varakonsuli Alfred Jacobsson sekä hänen puolisonsa Hélène Tukholman matkallaan, jonka aikana he tutustuivat paikalliseen biologiseen museoon. Alfred Jacobssonin johtama rakentamistoimikunta kutsui Tukholman näyttelyn suunnittelijan Gustaf Kolthoffin neuvottelemaan Turkuun pystytettävästä museorakennuksesta ja sen näyttelyistä. Kolthoff itse pyydysti ja täytti poikansa Kjell Kolthoffin kanssa näyttelyyn sijoitetut eläimet. Kjell Kolthoff myös maalasi öljyvärein dioraamojen kangastaustat.
Museorakennuksen suunnitteli arkkitehti Alex Nyström. Hän piirsi kansallisromanttista tyyliä edustavan puurakennuksen, joka ulkoasultaan on sadan vuoden jälkeenkin yhä ennallaan.
Neitsytpolku 1, 20810 Turku
(02) 262 0340
6/2 €
To 09:00-17:00
Pe 09:00-17:00
La 09:00-17:00
Su 09:00-17:00
Opastus tilauksesta, (02) 262 0340.
linnut, nisäkkäät, dioraama, luonto